Lietuvos ir Slovakijos santykiai

Lietuvos ir Slovakijos santykiai – dvišaliai tarptautiniai santykiai tarp Lietuvos ir Slovakijos.

Diplomatiniai santykiai užmegzti 1993 m. sausio 6 d., dieną po to, kai Lietuva pripažino Slovakiją po Čekoslovakijos padalijimo į dvi valstybes. Tarpukariu Lietuva kartu su TSRS, Vatikanu ir nemaža dalimi Europos valstybių buvo pripažinusi Trečiojo Reicho marionetinę Slovakijos Respubliką – tai padarė 1939 m. rugsėjo 11 d.Slovakijos santykiai su Lietuva – Visuotinė lietuvių enciklopedija (vle.lt)

Lietuvoje 2022 m. pradžioje gyveno 48 Slovakijos piliečiai, Slovakijoje — 162 Lietuvos piliečiai.

Seime veikia Tarpparlamentinių ryšių su Čekijos Respublika ir Slovakijos Respublika grupė (dabartinis pirmininkas – Vytautas Juozapaitis (TS-LKD))Tarpparlamentinių ryšių su Čekijos Respublika ir Slovakijos Respublika grupė (lrs.lt).

Abi šalys yra ES, eurozonos, NATO, EBPO, kitų tarptautinių organizacijų narės.

Lietuvai atstovauja nepaprastasis ir įgaliotasis ambasadorius, reziduojantis Vienoje (dabartinis – Donatas Kušlys). Tuo tarpu Slovakijai atstovauja nepaprastasis ir įgaliotasis ambasadorius, reziduojantis Rygoje (dabartinis – Ladislav Babčan). Vilniuje veikia Slovakijos Respublikos garbės konsulatas, Bratislavoje – Lietuvos Respublikos garbės konsulatas.

 Santykių istorija 

 Pirmieji kontaktai 
Apie pirmuosius santykius tarp lietuvių ir slovakų išlikę mažai žinių, formalių diplomatinių santykių nebuvo, nes Slovakija LDK, ATR laikais buvo Vengrijos Karalystės, Habsburgų imperijos dalis.

 Santykiai 1918–1940 m. 
Lietuva buvo pripažinusi 1939 m. naciams okupavus Čekoslovakiją įkurtą Slovakijos Respubliką – tai padarė 1939 m. rugsėjo 11 d.

 Santykiai Lietuvos okupacijos metais 
Tiek Lietuva, tiek Slovakija po Antrojo pasaulinio karo tapo vienpartinėmis komunistų partijų valdomomis valstybėmis.

 Santykiai po 1993 m. 
Slovakija ir Čekija nuo Čekoslovakijos atsiskyrė 1993 m. sausio 1 d., o santykiai tarp naujai susikūrusios Slovakijos užmegzti jau po savaitės. Lietuva Čekoslovakijos skilimą buvo pripažinusi 1993 m. sausio 5 d. Pirmasis aukšto rango vizitas įvyko 1995 m. birželio 5 d. – Lietuvoje lankėsi pirmoji Slovakijos delegacija (URM Politikos departamento direktorius J. Migašas ir transformuojamų ekonomikų departamento direktorius M. Malikas). 1996 m. vasario 14-15 dienomis vyko neoficialus Slovakijos užsienio reikalų ministro pavaduotojo Jozefo Šestako vizitas.

1997 m. balandžio mėnesį Slovakijos užsienio reikalų ministerijos Politikos departamento direktoriaus J. Adameco vizitas.Užsienio valstybių pirmieji atstovai ir aukščiausiųjų asmenų bei aukščiausiųjų pareigūnų pirmieji vizitai į atkurtą Lietuvos nepriklausomą valstybę (Lietuvos Respublikos Seimas)

Taip pat būta ir šalies vadovų oficialių vizitų – 2005 m. ir 2011 m. Lietuvoje lankėsi Slovakijos prezidentas Ivan Gašparovič, o 2008 m. ir 2013 m. Lietuvos prezidentai Valdas Adamkus ir Dalia Grybauskaitė lankėsi Slovakijoje.

2021 m. pabaigoje Slovakija Lietuvai padovanojo 20 km specialios tvoros segmentų ir kitokios įrangos, skirtos barjerui tarp Lietuvos ir Baltarusijos stiprinti.

2025 m. gegužę Lietuva kartu su Latvija, Estija ir Lenkija uždarė oro erdvę Slovakijos premjerui R. Fico, vieninteliam iš ES lyderių skridusiam į Pergalės dienos minėjimą Maskvoje.

 Sutartys 
Nuo santykių užmezgimo tarp šalių pasirašytos šios ir kitos sutartys:

 sutartis dėl tarptautinių vežiojimų keliais (1999 m.)
 susitarimas dėl vizų režimo panaikinimo (2002 m.)
 sutartis dėl pajamų ir kapitalo dvigubo apmokestinimo išvengimo ir mokesčių slėpimo prevencijos (2001 m.)
 susitarimas dėl įslaptintos informacijos abipusės apsaugos (2008 m.)
 susitarimas dėl bendradarbiavimo išaiškinant, tiriant ir užkardant nusikaltimus (2008 m.)
 susitarimas dėl bendradarbiavimo mokslo ir technologijų srityje (2011 m.)Slovakija | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

 Ekonominiai santykiai 
2024 m. duomenimis, metinė prekybos apyvarta tarp Lietuvos ir Slovakijos siekė 416 mln. eurų, o Slovakija buvo 27-a pagal prekybos apimtis Lietuvos prekybos partnerė ir sudaro 0,66 % viso eksporto.

Ilgą laiką prekybos balanse vyravo importas iš Slovakijos, tačiau nuo 2024 m. Lietuva ėmė daugiau eksportuoti nei importuoti.

 Eksportas sudaro 217 mln. eurų; Slovakija yra 27-a pagal prekybos apimtis eksporto partnerė. Daugiausiai eksportuojamos pramonės sritys: mašinos, prietaisai ir transporto priemonės, metalas, maistas, chemija.
 Importas sudaro 199 mln. eurų; Slovakija yra 28-a pagal prekybos apimtis importo partnerė. Daugiausiai importuojamos pramonės sritys: mašinos, prietaisai ir transporto priemonės, metalas, maistas, medis, popierius.

Pagal tiesioginių užsienio investicijų Lietuvoje dydį 2024 m. Slovakija su 16 mln. eurų buvo 40-ta. Savo ruožtu Lietuvos TUI dydis Slovakijoje buvo 11 mln. eurų (32-a vieta pagal apimtį). Slovakijos investicijos beveik kasmet viršija Lietuvos investicijas.

 Švietimo, kultūros, mokslo, sporto ir technologiniai mainai 
Į lietuvių kalbą išversta I. Strmeniovos, Vincento Šikulos, Dobroslavo Chrobako, R. Morico, Ladislavo Mniačkos, Vladimyro Minačo, Milano Rufuso, K. Rojaus, Dominiko Tatarkos ir kitų autorių kūrinių, taip pat išleisti rinkiniai „Slovakų novelės“, „Slovakų pasakos“. Į slovakų kalbą išversta Aleksandro Gudaičio-Guzevičiaus, Teofilio Tilvyčio, Eduardo Mieželaičio, Justino Marcinkevičiaus, Alfonso Bieliausko, Mykolo Sluckio, Aldonos Liobytės kūrinių.Slovakijos literatūra - Visuotinė lietuvių enciklopedija (vle.lt)

Lietuvos ir Slovakijos vyrų futbolo rinktinės iki 2025 m. yra tarpusavyje sužaidusios 6 rungtynes.World Football Elo Ratings. Lithuania

Pilietiniai mainai
 Metai  2016Migracijos metraštis 2016 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Slovakijos piliečių skaičius Lietuvoje 33  50  48  51 Lietuvos piliečių skaičius Slovakijoje 165  203  154  162

 Pasiuntinių ir ambasadorių sąrašas 

 Pasiuntiniai Lietuvai 
Sąrašas nėra baigtinis
 nuo 2018 m. – Ladislav Babčan (rezidavo Rygoje)

 Pasiuntiniai Slovakijai 
 1997–2001 m. – Gintė Damušytė (rezidavo Vienoje)
 2001–2006 m. – Jonas Rudalevičius (rezidavo Vienoje)
 2006–2012 m. – Giedrius Puodžiūnas (rezidavo Vienoje)
 2012–2014 m. – Mindaugas Rukštelė, ministras patarėjas (rezidavo Vienoje)
 2014–2018 m. – Loreta Zakarevičienė (rezidavo Vienoje)
 nuo 2018 m. – Donatas Kušlys (rezidavo Vienoje)

 Lietuvos ordinų kavalieriai Slovakijos piliečiai 

Vienam Slovakijos piliečiui įteiktas Lietuvos valstybinis apdovanojimas – 2005 m. vasario 24 d. Vytauto Didžiojo ordino Didžiuoju kryžiumi apdovanotas tuometis Slovakijos prezidentas Ivan Gašparovič.Apdovanotų asmenų duomenų bazė , Lietuvos Respublikos Prezidento kanceliarija] Tais pačiais metais Slovakijos Baltojo dvigubo kryžiaus 1-ojo laipsnio ordinu apdovanotas Valdas Adamkus.

 Šaltiniai 

 Nuorodos 
 Slovakija | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Slovakijos santykiai su Lietuva – Visuotinė lietuvių enciklopedija (vle.lt)
 Slovakija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

 Taip pat skaitykite 
 Čekoslovakijos ir Lietuvos santykiai

Kategorija:Lietuvos diplomatiniai santykiai
Kategorija:Slovakija